Helge Nitteberg

Helge Nitteberg (født 2. oktober 1981) er en norsk journalist og redaktør, fra 2016 redaktør i avisen Nordlys i Tromsø.

Nitteberg er opprinnelig fra Finnsnes i Troms. Han studerte ved Universitetet i Tromsø, og er utdannet lærer.

Han har tidligere arbeidet som journalist for Adresseavisen og for Troms Folkeblad. I Nordlys fikk han fra 2010 en plass i avisens ledergruppe. Han var nyhetsredaktør og fungerte som stedfortredende redaktør til han sommeren 2016 overtok sjefredaktørstolen i avisen.

Referanser

Norske journalister
Norske redaktører